CELEX: 62011FN0092
Language: el
Date: 2011-09-23 00:00:00
Title: Υπόθεση F-92/11: Προσφυγή-αγωγή της 23ης Σεπτεμβρίου 2011 — ΖΖ κατά ΕΟΚΕ

26.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 347/46
            
         Προσφυγή-αγωγή της 23ης Σεπτεμβρίου 2011 — ΖΖ κατά ΕΟΚΕ
   (Υπόθεση F-92/11)
   2011/C 347/86
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: ZZ (εκπρόσωποι: D. Abreu Caldas, S. Orlandi, A. Coolen, J.-N. Louis και É. Marchal, δικηγόροι)
   
      Καθής-εναγόμενη: Ευρωπαϊκή Οικονομική και Κοινωνική Επιτροπή
   
      Αντικείμενο και περιγραφή της διαφοράς
   
   Αίτημα ακυρώσεως της αποφάσεως της ΕΟΚΕ με την οποία απορρίφθηκε η αίτηση της προσφεύγουσας-ενάγουσας να αναγνωριστούν οι εις βάρος της παραλείψεις που συνίστανται σε μη παροχή συνδρομής και παράβαση του καθήκοντος αρωγής καθώς και να ληφθούν επαρκή μέτρα για τη δημοσιοποίηση των προσόντων και ικανοτήτων της προσφεύγουσας καθώς και αίτημα αποζημιώσεως.
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της 14ης Ιουνίου 2011 του Γενικού Γραμματέα της Ευρωπαϊκής Οικονομικής και Κοινωνικής Επιτροπής (ΑΔΑ/ΕΟΚΕ) με την οποία απορρίφθηκε η ένσταση της προσφεύγουσας να αναγνωριστούν οι παραλείψεις εις βάρος της που συνίστανται σε μη παροχή συνδρομής και παράβαση του καθήκοντος αρωγής καθώς και να ληφθούν επαρκή μέτρα για τη δημοσιοποίηση των προσόντων και ικανοτήτων της προσφεύγουσας και, ιδίως, των ικανοτήτων της για τη διεύθυνση διοικητικής μονάδας και τη διοίκηση ανθρωπίνων και οικονομικών πόρων·
            
         
               —
            
            
               να υποχρεώσει την ΕΟΚΕ να καταβάλει ποσό 15 000 ευρώ για την ικανοποίηση της ηθικής βλάβης που προκλήθηκε λόγω παραβάσεως του καθήκοντος αρωγής που υπέχει η ΑΔΑ·
            
         
               —
            
            
               να καταδικάσει την ΕΟΚΕ στα δικαστικά έξοδα.